CELEX: 32014R0347
Language: sk
Date: 2014-04-04 00:00:00
Title: Vykonávacie nariadenie Komisie (EÚ) č. 347/2014 zo 4. apríla 2014 , ktorým sa mení nariadenie (ES) č. 606/2009, pokiaľ ide o zvyšovanie celkového maximálneho obsahu oxidu siričitého, ak to vyžadujú poveternostné podmienky

5.4.2014   
            
            
               SK
            
            
               Úradný vestník Európskej únie
            
            
               L 102/9
            
         VYKONÁVACIE NARIADENIE KOMISIE (EÚ) č. 347/2014
   zo 4. apríla 2014,
   ktorým sa mení nariadenie (ES) č. 606/2009, pokiaľ ide o zvyšovanie celkového maximálneho obsahu oxidu siričitého, ak to vyžadujú poveternostné podmienky
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 91 písm. c),
   keďže:
   
               (1)
            
            
               Nariadením Komisie (ES) č. 606/2009 (2) sa stanovujú maximálne hodnoty celkového obsahu oxidu siričitého vo víne. V oddiele A bode 4 prílohy I B sa stanovuje, že Komisia môže rozhodnúť, že príslušné členské štáty môžu povoliť zvýšenie maximálnych hodnôt celkového obsahu oxidu siričitého nižších ako 300 miligramov na liter, a to najviac o 50 miligramov na liter, ak to vyžadujú poveternostné podmienky.
            
         
               (2)
            
            
               Dňa 15. januára 2014 príslušné nemecké orgány zaslali oficiálnu žiadosť o zvýšenie maximálnych prípustných hodnôt celkového obsahu oxidu siričitého vo víne nižších ako 300 miligramov na liter, a to najviac o 50 miligramov na liter vína vyrobeného z hrozna zo zberu v roku 2013 vo vinohradníckych oblastiach vymedzených ako oblasti chráneného označenia pôvodu „Mosel“ a chráneného zemepisného označenia „Landwein der Mosel“, „Landwein der Ruwer“, „Landwein der Saar“ a „Saarländischer Landwein“.
            
         
               (3)
            
            
               V technickej poznámke, ktorú poskytli príslušné nemecké orgány, sa vysvetľuje, že poveternostné podmienky ovplyvnili sanitárnu kvalitu hrozna zo zberu v roku 2013 v uvedených oblastiach. Najmä po neskorom zbere boli niektoré hroznové bobule zhnité a počas kvasenia sa vytvorili vyššie množstvá pyruvátu, acetaldehydu a kyseliny α-ketoglutarovej. Tieto látky sa viažu na oxid siričitý a znižujú jeho konzervačný účinok. Preto celkové množstvo oxidu siričitého potrebné na zabezpečenie riadnej vinifikácie a riadneho uchovania je vyššie vo víne, ktoré bolo z tohto hrozna vyrobené. To je dôvod, prečo dočasné povolenie uvedené v oddiele A bode 4 prílohy I B k nariadeniu (ES) č. 606/2009 je jedinou dostupnou možnosťou, ako využiť hrozno postihnuté týmito nepriaznivými poveternostnými podmienkami na výrobu vín vhodných na uvedenie na trh.
            
         
               (4)
            
            
               Nariadenie (ES) č. 606/2009 by sa preto malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Dodatok 1 k prílohe I B k nariadeniu (ES) č. 606/2009 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. apríla 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia (Ú. v. EÚ L 193, 24.7.2009, s. 1).
   
      PRÍLOHA
      
         
            „Dodatok I
            
               Zvýšenie celkového maximálneho obsahu oxidu siričitého, ak to vyžadujú poveternostné podmienky
            
            
                         
                     
                     
                        Rok
                     
                     
                        Členský štát
                     
                     
                        Vinohradnícke oblasti
                     
                     
                        Príslušné vína
                     
                  
                        1.
                     
                     
                        2000
                     
                     
                        Nemecko
                     
                     
                        všetky vinohradnícke oblasti na nemeckom území
                     
                     
                        všetky vína vyrobené z úrody hrozna v roku 2000
                     
                  
                        2.
                     
                     
                        2006
                     
                     
                        Nemecko
                     
                     
                        vinohradnícke oblasti v spolkových krajinách Bádensko-Württembersko, Bavorsko, Hesensko a Porýnie-Falcko
                     
                     
                        všetky vína vyrobené z úrody hrozna v roku 2006
                     
                  
                        3.
                     
                     
                        2006
                     
                     
                        Francúzsko
                     
                     
                        vinohradnícke oblasti v departementoch Bas-Rhin a Haut-Rhin
                     
                     
                        všetky vína vyrobené z úrody hrozna v roku 2006
                     
                  
                        4.
                     
                     
                        2013
                     
                     
                        Nemecko
                     
                     
                        vinohradnícke oblasti vymedzené ako oblasti chráneného označenia pôvodu 'Mosel' a chráneného zemepisného označenia 'Landwein der Mosel', 'Landwein der Ruwer', 'Landwein der Saar' a 'Saarländischer Landwein'
                     
                     
                        všetky vína vyrobené z úrody hrozna v roku 2013“